open-index/open-wikipedia-markdown huggingface dataset:
Αρετή Θεσσαλονίκης

Η **Αρετή**, έως το 1928 γνωστή ως **Τσερνίκ**, είναι χωριό της τοπικής κοινότητας Λοφίσκου, της δημοτικής ενότητας (τέως δήμου) Βερτίσκου, του δήμου Λαγκαδά, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας.

## Γεωγραφικά στοιχεία
Η Αρετή είναι ημιορεινό χωριό στο βορειοκεντρικό τμήμα του νομού Θεσσαλονίκης. Βρίσκεται κοντά στις νότιες υπώρειες του Βερτίσκου και βόρεια της λίμνης Βόλβης, νότια της επαρχιακής εθνικής οδού Λαγκαδά-Σοχού και σε μέσο σταθμικό υψόμετρο 425. Απέχει περίπου 42 χλμ ΒΑ. της Θεσσαλονίκης.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Τσερνίκ* και προσαρτήθηκε στην κοινότητα Καρά Ομερλή του νομού Θεσσαλονίκης. Το 1928 μετονομάστηκε σε *Αρετή* και το 1931 προσαρτήθηκε στην κοινότητα Λοφίσκου. Με το ΦΕΚ 244Α - 04/12/1997 αποσπάστηκε από την κοινότητα Λοφίσκου και προσαρτήθηκε στον δήμο Βερτίσκου. Με το ΦΕΚ 87Α - 07/06/2010 αποσπάστηκε από τον δήμο Βερτίσκου και προσαρτήθηκε στον δήμο Λαγκαδά.
## Γενικά στοιχεία
Το χωριό ονομαζόταν Τσέρνικ από την εποχή της Τουρκοκρατίας και αποτελούσε μέρος μεγάλου τιμαρίου, ενώ παρήγαγε και ξυλάνθρακα. Το χωριό κατοικήθηκε από πρόσφυγες που έφτασαν στην περιοχή μετά την ανταλλαγή πληθυσμών. Οι κάτοικοι ασχολούνται με τη γεωργία, κυρίως με την παραγωγή καρπουζιών.
## Αξιοθέατα
*Το παρεκκλήσι του Προφήτη Ηλία, στην βορειοδυτική έξοδο του χωριού
*Ο ναός Γεννήσεως της Θεοτόκου, στη βορειοανατολική είσοδο του χωριού. Γιορτάζει στις 8 Σεπτεμβρίου
*Η εκκλησία του Αγίου Νικολάου στο νότιο τμήμα του χωριού 
*Η εκκλησία του Αγίου Παντελεήμονα και η μικρή λιμνούλα νοτιοδυτικά του χωριού 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Δήμος Λαγκαδά
Κατηγορία:Χωριά της περιφερειακής ενότητας Θεσσαλονίκης
Λοφίσκος Θεσσαλονίκης

Ο **Λοφίσκος** είναι χωριό που ανήκει στον δήμο Λαγκαδά και στον νομό Θεσσαλονίκης.

## Πληθυσμός
Έχει πληθυσμό 194 κατοίκους (Ελληνική Απογραφή 2021) ενώ με αυτήν του 2011 ήταν 261.

## Αξιοθέατα
* Το **δημοτικό πάρκο** στο κέντρο του χωριού.
* Το **πάρκο πεύκων** βορειοανατολικά του χωριού.
* Το **γήπεδο 5x5**.
* Ο **Ιερός Ναός Υψώσεως Τίμιου Σταυρού**.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Περιβολάκι Θεσσαλονίκης

Το χωριό **Περιβολάκι** ανήκει στον δήμο Λαγκαδά και στον νομό Θεσσαλονίκης.

## Πληθυσμός
Σύμφωνα με την απογραφή του 2021, το χωριό έχει 1.331 κατοίκους. 

## Αξιοθέατα
*Ο **Ιερός Ναός Κοιμήσεως** της **Θεοτόκου** στο κέντρο του χωριού.
*Η **μικρή δασική έκταση** στην νότια πλευρά του χωριού.

## Πληροφορίες
Το χωριό διαθέτει ένα γήπεδο ποδοσφαίρου στην δυτική του πλευρά. Επίσης τον Ιερό Ναό Κοιμήσεως της Θεοτόκου στην ΒΒΔ πλευρά του χωριού.

## Εκπαίδευση
Το χωριό διαθέτει ένα νηπιαγωγείο και ένα δημοτικό σχολείο στην βορειοανατολική πλευρά του.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Μεσόκωμο Θεσσαλονίκης

Το **Μεσόκωμο** είναι ένας οικισμός, ο οποίος ανήκει στον δήμο Λαγκαδά και στον νομό Θεσσαλονίκης.

## Πληθυσμός
Έχει πληθυσμό 51 κατοίκους (Ελληνική Απογραφή 2021) ενώ με αυτήν του 2011 ήταν 62.

## Αξιοθέατα
* Η **εκκλησία** του **Αγίου Γεωργίου** στο κέντρο του χωριού.
* Το **παρεκκλησάκι** και ο **Ιερός Ναός Γέννησης Θεοτόκου** στην δυτική έξοδο.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Πετροκέρασα Θεσσαλονίκης

Τα **Πετροκέρασα** είναι χωριό του δήμου Λαγκαδά και του νομού Θεσσαλονίκης. Η απογραφή που πραγματοποιήθηκε το 2021, κατέγραψε 250 κατοίκους.

Στο χωριό υπάρχει ο Ιερός Ναός του Προφήτη Ηλία και τα εξωκλήσια του Αγίου Μόδεστου, Αγίου Γεωργίου, Παναγίας, Αγίου Αθανασίου, Αγίας Τριάδος, Αγίου Χριστόφορου, Προφήτου Ηλίου, Αγίου Φανουρίου, Αγίων Αποστόλων, Μεταμορφώσεως του Σωτήρως, Αγίας Παρασκευής, Παναγούδας, Αγίου Σπυρίδωνος και Αγίου Δημητρίου. Στη δυτική πλευρά του οικισμού υπάρχει πεζοπορική διαδρομή.

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Εξωτερικοί σύνδεσμοι

* Πετροκέρασα Θεσσαλονίκης: Ένα χωριό που παραμένει πανέμορφο χάρη στο μεράκι των κατοίκων του από το https://www.voria.gr/.
* Πετροκέρασα: ένα χωριό έκπληξη στον ιστότοπο https://www.greekfamilytravel.com/.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Σαρακήνα Θεσσαλονίκης

Η **Σαρακήνα** είναι μικρός οικισμός του δήμου Λαγκαδά και του νομού Θεσσαλονίκης.

## Πληθυσμός
Στην απογραφή του 2011, καταγράφηκαν 71 κάτοικοι.

Στην απογραφή του 2021, καταγράφηκαν 63 κάτοικοι.

## Αξιοθέατα
* Η εκκλησία στο κέντρο του χωριού.
* Το παρεκκλήσιο του Προφήτη Ηλία επί του λόφου του χωριού.
* Το μικρό γήπεδο στην είσοδο του χωριού.
* Το ανακαινισμένο και ασφαλές πάρκο σε κοντινή απόσταση του μικρού γηπέδου.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Δρακόντιο Θεσσαλονίκης

Το **Δρακόντιο** είναι χωριό που ανήκει στον δήμο Λαγκαδά και στον νομό Θεσσαλονίκης.

## Πληθυσμός
Στην απογραφή του 202, καταγράφηκαν 217 κάτοικοι.

## Αξιοθέατα
*Το **πάρκο «Δρακόντιο»** στο νοτιοανατολικό τμήμα του χωριού.
*Το **σκοπευτήριο** στην βορειοανατολική πλευρά.
*Το **παρεκκλησάκι** του **Προφήτη Ηλία**.
*Ο **Ιερός Ναός Μεταμορφώσεως Σωτήρος** στο κέντρο του χωριού.

## Συγκοινωνία
Από το χωριό, διέρχονται δύο γραμμές του ΟΑΣΘ:

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Μαυρορράχη Θεσσαλονίκης

Η **Μαυρορράχη** είναι οικισμός του δήμου Λαγκαδά και του νομού Θεσσαλονίκης.

## Πληθυσμός
Σύμφωνα με την απογραφή 2021 το χωριό έχει πληθυσμό 20 κατοίκους ενώ με αυτήν του 2011 ήταν 31.

## Αξιοθέατα
*Η **μικρή κεντρική πλατεία**.
*Το **ποταμάκι**, στην νότια έξοδο του οικισμού.

## Συγκοινωνία
Το χωρίο εξυπηρετείται από την γραμμή *85X* του ΟΑΣΘ, με αφετηρία τον Τερματικό Σταθμό Σταυρούπολης με τέρμα την Ευαγγελίστρια. Τα δρομολόγια δεν εξυπηρετούν τις καθημερινές, εκτός της Παρασκευής που έχει δύο μέσα στην μέρα και το Σαββατοκύριακο (+τις αργίες).

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Στεφάνια Θεσσαλονίκης

Τα **Στεφάνια** είναι ένας οικισμός του Δήμου Λαγκαδά της Θεσσαλονίκης.

## Πληθυσμός
Σύμφωνα με την απογραφή 2021 το χωριό έχει πληθυσμό 43 κατοίκους ενώ με αυτήν του 2011 ήταν 58.

## Αξιοθέατα
*Η **εκκλησία Αγίου Κωνσταντίνου και Ελένης**.
*Η **πλατεία**, που βρίσκεται στο κεντρικό τμήμα του χωριού.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Κυδωνέα Θεσσαλονίκης

Η **Κυδωνέα** είναι ένας οικισμός που ανήκει στον δήμο Λαγκαδά και στον νομό Θεσσαλονίκης.

## Πληθυσμός
Σύμφωνα με την απογραφή 2021 το χωριό έχει πληθυσμό 35 κατοίκους ενώ με αυτήν του 2011 ήταν 30.

## Αξιοθέατα
*Η **εκκλησία** του **Αγίου Ιωάννη**.
*Ο **ποταμός** στο ανατολικό τμήμα του οικισμού.

## Συγκοινωνία
Το χωριό εξυπηρετείται από την γραμμή *85Κ* του ΟΑΣΘ. Τα δρομολόγια όμως είναι ελάχιστα. 

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Καρτερές Θεσσαλονίκης

Το χωριό **Καρτερές (Καρτεραί)** ανήκει στον δήμο Λαγκαδά και στον νομό Θεσσαλονίκης.

## Πληθυσμός
Στην απογραφή του 2011, καταγράφηκαν 187 κάτοικοι.

## Αξιοθέατα
*Ο **Ιερός Ναός Αγίου Γεωργίου** που βρίσκεται στο κέντρο του χωριού.
*Το **ξωκκλήσι** του **Αϊ Γιάννη** στο νότιο/νοτιοδυτικό τμήμα του χωριού.

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Confarreatio

Στην αρχαία Ρώμη το ***confarreatio*** ήταν μία παραδοσιακή, για τους πατρικίους μορφή γάμου.  Η τελετή περιλάμβανε τη νύφη και τον γαμπρό, που μοιράζονταν ένα κέικ δίκοκκο σιτάρι (στα λατινικά *far* ή *panis farreus*  ) εξ ου και το όνομα της ιεροτελεστίας.  *Το far* μεταφράζεται συχνά ως "όλυρα" (είδος σιταριού), το οποίο είναι ανακριβές, καθώς ο κόκκος που χρησιμοποιείτο ήταν σίτος δίκοκκος (*triticum dicoccum),* όχι (σίτος ολυρός (*triticum speltum)*.  Ο *ιερείς του Δία* Flamen Dialis) και ο μέγιστος αρχιερέας (pontifex maximus) προήδρευαν τού γάμου και έπρεπε να είναι παρόντες δέκα μάρτυρες.  Η γυναίκα περνούσε απευθείας από το χέρι *(manus)* τού πατέρα της ή τού *αρχηγού τού νοικοκυριού* (pater familias) στο χέρι τού νέου της συζύγου. 

Το να έχεις γονείς, που είχαν παντρευτεί από *confarreatio* ήταν απαραίτητη προϋπόθεση, για να γίνεις Εστιάδα (Vestal) ή  ιερέας τού Δία.  *Το Confarreatio* φαίνεται να περιοριζόταν σε εκείνους, των οποίων οι γονείς είχαν επίσης παντρευτεί με *confarreatio*, αλλά αργότερα, ίσως με την άνοδο των πληβείων ''ευγενών'', αυτή η απαίτηση πρέπει να είχε χαλαρώσει.  Ο Scipio Africanus πιθανώς νυμφεύτηκε τη σύζυγό του Aιμιλία Τέρτια με *confarreatio*, επειδή ο μεγαλύτερος γιος τους ήταν ο ιερέας τού Δία, όμως η μητέρα του Σκιπίωνα Πομπονία ήταν πληβεία.

Το διαζύγιο για γάμους *confarreatio*, το *[[diffarreatio]]*,  ήταν μία δύσκολη διαδικασία και επομένως σπάνια. Δεν είναι πολλά γνωστά, για το πώς διεξήγετο το *diffarreatio,* εκτός από το ότι υπήρχε ένας ειδικός τύπος θυσίας, που προκαλούσε τη λύση της σχέσης μεταξύ άνδρα και γυναίκας. Έπειτα θα περνούσε πίσω στο *χέρι* (manus) τού δικού της *αρχηγού τού νοικοκυριού.*

Αρχικά το *confarreatio* ήταν αδιάλυτο, και αυτό παρέμενε αληθές για το γάμο των ιερέων τού Δία. Οι άλλοι δύο μεγάλοι ιερείς, ο ιερέας τού Άρη (flamen Martialis) και ο (flamen Quirinalis), έπρεπε επίσης να παντρευτούν με *confarreatio.*  Οι τρεις μεγάλοι ιερείς (major flamines) έπρεπε επίσης να νυμφευτούν παρθένες. Επιπλέον, εάν η σύζυγος του ιερέα τού Δία απεβίωνε, αυτός έπρεπε αμέσως να παραιτηθεί. Δεν είναι σαφές, αν αυτό ίσχυε για τους άλλους ιερείς.

## Δείτε επίσης
* Γάμος στην αρχαία Ρώμη
* Manus γάμος
* Θρησκεία στην αρχαία Ρώμη

## Bιβλιογραφικές αναφορές

Κατηγορία:Ρωμαϊκή θρησκεία
Κατηγορία:Ρωμαϊκό δίκαιο
Ευαγγελίστρια Θεσσαλονίκης

Η **Ευαγγελίστρια** είναι χωριό του νομού Θεσσαλονίκης και του δήμου Λαγκαδά.

## Πληθυσμός
Σύμφωνα με την απογραφή 2021 το χωριό έχει πληθυσμό 97 κατοίκους ενώ με αυτήν του 2011 ήταν 161.

## Παραπομπές


Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Λαγκαδά
Αμπελοχώρι Τρικάλων

Το **Αμπελοχώρι** είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Καστανιάς, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα *Καλλικράτης*, καθώς και των μεταβολών μετά από αυτό το πρόγραμμα.. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαμπάκας του νομού Τρικάλων, στο γεωγραφικό διαμέρισμα Θεσσαλίας.
*Μέχρι το 1928 ο οικισμός ονομαζόταν *Μποροβίκος* και μέχρι το 1929  *Καρποχώρι*. 
## Γεωγραφικά στοιχεία
Το Αμπελοχώρι είναι ορεινός οικισμός στο βορειοδυτικό τμήμα του νομού Τρικάλων. Βρίσκεται βορειοδυτικά της Καλαμπάκας και νοτιοανατολικά της διάβασης της «Κατάρας», στις νότιες όχθες του Μαλακασιώτη ποταμού (παραπόταμου του Πηνειού) και σε μέσο σταθμικό υψόμετρο 800 μέτρων. Απέχει 62 χιλόμετρα περίπου βορειοδυτικά των Τρικάλων (μέσω Καστρακίου). Η τοπική κοινότητα Αμπελοχωρίου είναι χαρακτηρισμένη ως αγροτικός ορεινός οικισμός, με έκταση 10,193 χμ² (2011). 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως *Μποροβίκος* και προσαρτήθηκε στον δήμο Καστανέας του νομού Τρικ(κ)άλων. Το 1912 ορίστηκε έδρα της κοινότητας Μποροβίκου. Το 1928 μετονομάστηκε σε *Καρποχώρι* και το 1929 σε *Αμπελοχώρι*. Με το ΦΕΚ 244Α - 04/12/1997 αποσπάστηκε από την κοινότητα Αμπελοχωρίου και προσαρτήθηκε στον δήμο Καστανιάς. Με το ΦΕΚ 87Α - 07/06/2010 αποσπάστηκε από τον δήμο Καστανιάς και προσαρτήθηκε στον δήμο Καλαμπάκας, ο οποίος το 2018 μετονομάστηκε σε δήμο Μετεώρων.
## Αξιοθέατα
*Η κεντρική πλατεία του οικισμού
*Το δημοτικό σχολείο του οικισμού κτισμένο με άσπρη πέτρα
*Το Πατραμάνειο πολιτιστικό κέντρο
*Η εκκλησία Κοίμησης της Θεοτόκου στο κεντρικό τμήμα του οικισμού
*Το ξωκκλήσι του Προφήτη Ηλία
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Περιοδικό «Διακοπές», εκδ. Δ.Ο.Λ.,  2010
*Οργανισμός εκδόσεων «Ελλάδα», χάρτες (εκδ. Βαρελάς)
*eetaa.gr

## Εξωτερικοί σύνδεσμοι
* https://www.vlahoi.net/gallery/thumbnails.php?album=76

Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Αζμπρούκ

Το **Αζμπρούκ** (, , , , ) είναι γαλλική κοινότητα στο νομό του Νορ, στη διοικητική περιοχή των Ω-ντε-Φρανς.

Υπήρχε ως μικρός οικισμός της Γαλλικής Φλάνδρας, μέχρι που έγινε σημαντικός σιδηροδρομικός κόμβος τη δεκαετία του 1860. Ο σιδηρόδρομος συνέδεσε το Αζμπρούκ με τη Λιλ, το Καλαί και τη Δουνκέρκη. Σήμερα (Ιανουάριος 2019) το Αζμπρούκ έχει 21.408 κατοίκους, που αποκαλούνται «Αζμπρουκουά» (). Η πόλη είναι κτισμένη στις όχθες του μικρού ποταμού Μπουρ, παραπόταμου του Λυς.

## Ιστορία και μνήμες
Η ενσωμάτωση στη Γαλλία της μέχρι τότε φλαμανδικής κωμόπολης επικυρώθηκε με τις Συνθήκες του Nijmegen το 1678.

Το παλαιότερο μνημείο του Αζμπρούκ είναι ο ναός του Αγίου Ελουά (*St Eloi*). Και στους δύο παγκόσμιους πολέμους η πόλη κατέστη σημαντικός στρατιωτικός στόχος. Πολλοί Βρετανοί στρατιώτες είναι θαμμένοι σε κοιμητήρια γύρω από την πόλη. Υπάρχει ένα ιδιωτικό παρεκκλήσιο, που σήμερα αποτελεί τμήμα του Κολεγίου Σαιν-Ζακ και είναι πλέον επισκέψιμο. Στο εσωτερικό του λειτούργησε αγγλικό στρατιωτικό νοσοκομείο κατά τη διάρκεια του Α΄ Παγκόσμιου Πολέμου. Στο μουσείο της πόλης, που ήταν επίσης αρχικώς παρεκκλήσιο και κοινόβιο των Αυγουστινιανών, το κοινό μπορεί να δει μια συλλογή πινάκων φλαμανδικής και γαλλικής ζωγραφικής, καθώς και την αναπαράσταση μιας παραδοσιακής φλαμανδικής κουζίνας.

* Το Αζμπρούκ είναι «αδελφοποιημένο» με τη μικρή πόλη Φέβερσαμ (*Faversham*) της Αγγλίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Νορ
Όρος Αζούμα

Το όρος **Αζούμα** (Αζούμα-γιάμα), γνωστό και ως **κοφούτζι**, δηλαδή «μικρό Φούτζι» (吾妻小富士), είναι ενεργό ηφαίστειο στον Νομό Φουκουσίμα της Ιαπωνίας.

Το άνω μέρος του Αζούμα έχει στρωτό σχήμα κώνου και μοιάζει με το σχήμα του όρους Φούτζι, όπως υποδηλώνει και η δεύτερή του ονομασία. Αυτή η θέα και η διπλανή φουμαρολική περιοχή με πολλές όνσεν (ιαματικές θερμές πηγές) έχουν καταστήσει το Αζούμα προσφιλή τουριστικό προορισμό.

Ο επαρχιακός δρόμος Μπαντάι-Αζούμα διέρχεται κάτω από τον κρατήρα του ηφαιστείου, επιτρέποντας στους περιηγητές να οδηγήσουν μέχρι απόσταση λίγων λεπτών με τα πόδια από αυτόν, και από άλλα μονοπάτια πεζοπορίας του βουνού. Υπάρχει επίσης κέντρο επισκεπτών πάνω στον δρόμο, όπου βρίσκονται φαγάδικα, χώρος σταθμεύσεως αυτοκινήτων και στάση λεωφορείων που έρχονται απευθείας από τον σιδηροδρομικό σταθμό της πόλεως Φουκουσίμα.

Το ηφαιστειακό στρώμα του Αζούμα περιλαμβάνει αρκετές ηφαιστειακές λίμνες, μεταξύ των οποίων οι «Πέντε χρωματιστές λίμνες» (*Goshiki-numa*, 五色沼), γνωστές και ως «Μάτι της Μάγισσας», φωλιασμένες στην κορυφή Ισσαϊκιόο (*Issaikyō*, υψόμετρο 1.949 μέτρα) του όρους Αζούμα. Το όνομά τους οφείλεται στο ότι το χρώμα των νερών τους μεταβάλλεται ανάλογα με τις καιρικές συνθήκες. Υπάρχουν επίσης οι λίμνες Κάμα και Όκε. Το υψηλότερο σημείο μέσα στα όρια του δήμου της Φουκουσίμα είναι η ύψους 1.974 μέτρων κορυφή Χιγκάσι-Αζούμα του όρους Αζούμα, στα δυτικά.

Κάθε άνοιξη, καθώς τα χιόνια λιώνουν, στη μια πλαγιά του Αζούμα εμφανίζεται ένα λευκό κουνέλι. Δηλαδή μια περιοχή στην οποία παραμένει πιο πολύ το χιόνι ενώ γύρω λιώνει, και η οποία έχει από μακριά χονδρικά το σχήμα ενός μεγάλου κουνελιού. Αυτό είναι γνωστό ως «κουνέλι της σποράς» καθώς ειδοποιούσε τους κατοίκους του κάμπου από κάτω ότι είχε έρθει η εποχή της σποράς.

* Το Αζούμα συγκαταλέγεται στα «100 διάσημα ιαπωνικά βουνά», στο ομώνυμο βιβλίο και κατάλογο του 1964 του Ιάπωνα ορειβάτη Κιούγια Φουκάντα.

## Παραπομπές


## Πηγές
* 
* 
* [Το Αζούμα στο «Global Volcanism Program» του [Ινστιτούτο Σμιθσόνιαν|Ιδρύματος Σμιθσόνιαν]
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 307

## Εξωτερικοί σύνδεσμοι
* Το Αζούμα-γιάμα στην Ιαπωνική Μετεωρολογική Υπηρεσία (στην ιαπωνική γλώσσα)
*  (στην αγγλική)
* Το Αζούμα-γιάμα στη Γεωλογική Υπηρεσία της Ιαπωνίας
* [Το Αζούμα στο «Global Volcanism Program» του Ιδρύματος Σμιθσόνιαν




[Κατηγορία:Ηφαίστεια της Ιαπωνίας]
Κατηγορία:Νομός Φουκουσίμα
Αιγκρ (Σαράντ)

Το **Αιγκρ** (, ) είναι γαλλική κοινότητα στο νομό της Σαράντ, στη διοικητική περιοχή της Νέας Ακουιτανίας. Βρίσκεται 40 χιλιόμετρα βορείως της Ανγκουλέμ, πρωτεύουσας του νομού. Οι κάτοικοι αποκαλούνται «Αιγκρινουά» ή «Αιγκρινουάζ». Η ονομασία της κοινότητας προέρχεται από το λατινικό *Acriacis* ή *villa Acriacii*, δηλαδή ο οικισμός δημιουργήθηκε γύρω από το αγρόκτημα κάποιου πλούσιου Ρωμαιο-Γαλάτη ονόματι *Acrius* (εξελλην. ο Άκριος - του Ακρίου). Πράγματι, στα τέλη του 13ου αιώνα το Αιγκρ εμφανίζεται σε έγγραφα με τη μορφή *Acriacis* και πολύ αργότερα, τον 17ο αιώνα, ως *Agria*.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 571

## Εξωτερικοί σύνδεσμοι
* 
*  

Κατηγορία:Κοινότητες της Σαράντ
Έλος της Αιγός

Το **Έλος της Αιγός** (λατιν. *Palus Caprae* ή απλώς *Capreae*) ήταν ελώδης τοποθεσία κοντά στην αρχαία Ρώμη, δίπλα στο Άρεως Πεδίον ή μέρος αυτού, στα δυτικά του Βωμού του Άρεως που υποτίθεται ότι είχε ιδρύσει ο βασιλιάς Νουμάς Πομπίλιος. Στη μικρή τοπογραφική κοιλότητα όπου υπήρχει το έλος, ανεγερθηκε αργότερα το Πάνθεον. Το έλος τροφοδοτούσε ένα ρυάκι που ονομαζόταν Πετρωνία Άμνις, αλλά πριν το τέλος του 1ου αιώνα π.Χ. είχε εξαφανισθεί ή αποστραγγισθεί.

Σύμφωνα με την παράδοση για την οποία είναι κυρίως γνωστό, στο Έλος της Αιγός εξαφανίσθηκε με μυστηριώδη τρόπο ο ιδρυτής και πρώτος βασιλιάς της Ρώμης, ο Ρωμύλος, ενώ συνεδρίαζε μαζί με τους συμβούλους του (τους πρώτους συγκλητικούς) στη διάρκεια μίας ξαφνικής και βίαιης καταιγίδας και πλημμύρας, σε συνδυασμό με έκλειψη ηλίου, στις 5-7 Ιουλίου του 717 ή του 716 π.Χ.. Κατά μία εκδοχή τον σκότωσαν οι ίδιοι οι σύμβουλοί του, κατόπιν τον κομμάτιασαν και μοιράσθηκαν από ένα κομμάτι του ο καθένας, το οποίο και εξαφάνισαν. Οι Ρωμαίοι ξεσηκώθηκαν εναντίον τους. Προκειμένου να τους καθησυχάσουν, οι σύμβουλοι έπεισαν τον Ιούλιο Πρόκουλο, στενό φίλο του Ρωμύλου, να τους βεβαιώσει ότι αναλήφθηκε-ανυψώθηκε στον ουρανό από τον θεό Άρη (Μαρς), και ότι για τον λόγο αυτόν θα έπρεπε στο εξής να τον λατρεύουν ως θεό, υπό την επωνυμία Κουιρίνος. Το περιστατικό εορταζόταν κάθε έτος στην ομώνυμη θερινή εορτή Καπροτίνια (7 Ιουλίου).

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 2, σελίδα 577

Ελος Αιγος
Χιτζάμπ

εναλλ.=Smiling woman outdoors wearing a brightly colored headscarf and embroidered clothing|μικρογραφία| Μια Τυνήσια που φορά μαντήλα
Στον σύγχρονο λόγο, **χιτζάμπ** ( ) ή **μαντήλα** ονομάζεται το κάλυμμα κεφαλής που φορούν οι μουσουλμάνες γυναίκες. Ενώ τα ισλαμικά καλύμματα κεφαλής μπορούν να έχουν πολλές μορφές, το χιτζάμπ συχνά αναφέρεται συγκεκριμένα σε ένα ύφασμα τυλιγμένο γύρω από το κεφάλι και τον λαιμό, που καλύπτει τα μαλλιά αλλά αφήνει το πρόσωπο ορατό. 

Ο όρος χιτζάμπ χρησιμοποιήθηκε αρχικά για να δηλώσει ένα χώρισμα, μια κουρτίνα ή χρησιμοποιούταν γενικά στους ισλαμικούς κανόνες σεμνότητας και ενδυμασίας για τις γυναίκες. Ο όρος για τη μαντήλα στο Κοράνι είναι  (). Για μερικούς, το χιτζάμπ φοριέται από μουσουλμάνες κοπέλες και γυναίκες για να διατηρήσουν σεμνότητα και ιδιωτικότητα από άσχετους άνδρες. Σύμφωνα με την *Encyclopedia of Islam and Muslim World*, η σεμνότητα αφορά τόσο το βλέμμα, το βάδισμα, τα ρούχα και τα γεννητικά όργανα των ανδρών όσο και των γυναικών. Το Κοράνι καθοδηγεί τις μουσουλμάνες γυναίκες και άνδρες να ντύνονται σεμνά. Ορισμένα ισλαμικά νομικά συστήματα ορίζουν αυτόν τον τύπο σεμνής ένδυσης ως να καλύπτει τα πάντα εκτός από το πρόσωπο και τα χέρια μέχρι τους καρπούς. Αυτές οι οδηγίες βρίσκονται σε κείμενα χαντίθ και φικχ που αναπτύχθηκαν μετά την αποκάλυψη του Κορανίου αλλά, σύμφωνα με ορισμένους, προέρχονται από τους στίχους (άγια) που αναφέρονται στο χιτζάμπ στο Κοράνι. Μερικοί πιστεύουν ότι το ίδιο το Κοράνι δεν επιβάλλει στις γυναίκες να φορούν χιτζάμπ. Στους στίχους του Κορανίου, ο όρος *χιτζάμπ* αναφέρεται σε μια κουρτίνα που χωρίζει τους επισκέπτες στο κύριο σπίτι του Μωάμεθ από τα καταλύματα των συζύγων του. Αυτή η ερμηνεία οδήγησε ορισμένους να ισχυριστούν ότι η εντολή του Κορανίου να φορούν χιτζάμπ ισχύει μόνο για τις συζύγους του Μωάμεθ και όχι για όλες τις γυναίκες. Μια άλλη ερμηνεία μπορεί επίσης να αναφέρεται στην απομόνωση των γυναικών από τους άνδρες στη δημόσια σφαίρα, ενώ μια μεταφυσική διάσταση μπορεί να αναφέρεται στο «πέπλο που χωρίζει τον άνθρωπο ή τον κόσμο από τον Θεό».

Η χρήση χιτζάμπ στο κοινό δεν απαιτείται από τον νόμο στη Σαουδική Αραβία. Στη Γάζα, Παλαιστίνιοι Τζιχαντιστές που ανήκουν στην Ενωμένη Ηγεσία (UNLU) έχουν απορρίψει μια πολιτική για τη χρήση χιτζάμπ για τις γυναίκες. Απαιτείται από τον νόμο στο Ιράν, το Αφγανιστάν και την ινδονησιακή επαρχία Ατσέχ. Άλλες χώρες, τόσο στην Ευρώπη όσο και στον μουσουλμανικό κόσμο, έχουν ψηφίσει νόμους που απαγορεύουν ορισμένους ή όλους τους τύπους χιτζάμπ σε δημόσιους χώρους ή σε συγκεκριμένους τύπους τοποθεσιών. Οι γυναίκες σε διάφορα μέρη του κόσμου έχουν επίσης υποστεί ανεπίσημη πίεση να φορούν ή να μην φορούν χιτζάμπ.

## Παραπομπές


Κατηγορία:Ενδύματα κεφαλής
Κατηγορία:Ισλαμική ορολογία
Ουγκώ Σπάνγκενμπεργκ

Ο **Ουγκώ Χερνάν Σπάνγκενμπεργκ** (**', γενν. [[22 Νοεμβρίου]] [[1975]], [[Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο τίτλος του [[Διεθνής Μαιτρ|Διεθνούς Μαιτρ]] το [[1993]] και ο ανώτατος σκακιστικός τίτλος του [[Γκρανμαίτρ]] το [[1996]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Ο. Σπάνγκενμπεργκ εκπροσώπησε την [[Αργεντινή]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικά στον παρακάτω πίνακα:


==== Αποτελέσματα Σκακιστικών Πρωταθλημάτω Αργεντινής ====
Ο Ο. Σπάνγκενμπεργκ συμμετείχε επανειλημμένα σε [[Σκακιστικό Πρωτάθλημα Αργεντινής|Σκακιστικά Πρωταθλήματα Αργεντινής]]. Ενδεικτικά, τα σημαντικότερα αποτελέσματά του είναι:

* **Πρώτος** (πρωταθλητής Αργεντινής) το [[1993]].
* **Δεύτερος*' (φιναλίστ) το [[1996]] (νικητής αναδείχθηκε ο [[Πάμπλο Ρικάρντι]]).

==== Αποτελέσματα Άλλων Σκακιστικών Τουρνουά ====

* *1989:* Νίκησε στο [[Κουμπατάο]] το Πρώτο Σκακιστικό Πρωτάθλημα Νότιας Αμερικής στην κατηγορία U14.
* *1995:* Πήρε την 3η θέση στη [[Χάλλε (Ζάαλε)|Χάλλε]], στο [[Παγκόσμιο Σκακιστικό Πρωτάθλημα Νέων-Νεανίδων]], στην κατηγορία U20.
* *1996:* Ισοβάθμισε στην 1η θέση με τον [[Πάμπλο Ρικάρντι]] στη [[Βίλλα Γκέζελλ]].
* *1998:* Κέρδισε ένα τουρνουά στο [[Μπουένος Άιρες]].
* *1998:'' Ισοβάθμισε στην 1η - 3η θέση, με τους Κάρλος Γκαρσία Παλέρμο και Χέρμαν φαν Ρίμσντικ, στη Λα Πλάτα.

## Παραπομπές


Κατηγορία:Αργεντινοί σκακιστές
Πρώτη Σύνοδος της Λυών

Η **Πρώτη Σύνοδος της Λυών** ήταν η δέκατη τρίτη οικουμενική σύνοδος, όπως αριθμήθηκε από την Καθολική Εκκλησία, που έλαβε χώρα το 1245.

Στην Πρώτη Γενική Σύνοδο της Λυών προήδρευσε ο Πάπας Ιννοκέντιος Δ΄. Ο Ιννοκέντιος Δ΄, απειλούμενος από τον Αυτοκράτορα της Αγίας Ρωμαϊκής Αυτοκρατορίας Φρειδερίκο Β΄, έφτασε στη Λυών στις 2 Δεκεμβρίου 1244 και στις αρχές του επόμενου έτους κάλεσε τους επισκόπους της Εκκλησίας σε σύνοδο αργότερα την ίδια χρονιά. Ανταποκρίθηκαν περίπου διακόσιοι πενήντα ιεράρχες, συμπεριλαμβανομένων των Λατίνων Πατριαρχών Κωνσταντινουπόλεως, Αντιοχείας και Ακουιλείας (Βενετία) και 140 επισκόπων. Ο Λατίνος Αυτοκράτορας της Κωνσταντινούπολης Βαλδουίνος Β΄, ο Ραϋμόνδος Ζ΄, Κόμης της Τουλούζης, και ο Ραϋμόνδος Βερεγγάριος Δ΄ της Προβηγκίας ήταν μεταξύ αυτών που συμμετείχαν. Με τη Ρώμη υπό πολιορκία από τον Αυτοκράτορα Φρειδερίκο Β΄, ο Πάπας χρησιμοποίησε τη σύνοδο για να αφορίσει και να καθαιρέσει τον Αυτοκράτορα με το *Ad Apostolicae Dignitatis Apicem* («Στο απόγειο της αποστολικής αξιοπρέπειας»), καθώς και τον Πορτογάλο Βασιλιά Σάντσο Β΄. Το συμβούλιο διηύθυνε επίσης μια νέα Σταυροφορία (την Έβδομη Σταυροφορία), υπό την αρχηγία του Λουδοβίκου Θ΄ της Γαλλίας, για την ανακατάληψη των Αγίων Τόπων.

Κατά την εναρκτήρια ομιλία του, στις 28 Ιουνίου, ο Ιννοκέντιος Δ΄ παρουσίασε τις πέντε πληγές της Εκκλησίας και τις συνέκρινε με τις δικές του πέντε θλίψεις: (1) την κακή συμπεριφορά τόσο των κληρικών όσο και των λαϊκών, (2) την αυθάδεια των Σαρακηνών που κατέλαβαν τους Αγίους Τόπους, (3) το Μεγάλο Σχίσμα Ανατολής-Δύσης, (4) τις σκληρότητες των Τατάρων στην Ουγγαρία και (5) τον διωγμό της Εκκλησίας από τον Αυτοκράτορα Φρειδερίκο.

Στη δεύτερη συνεδρίαση στις 5 Ιουλίου, ο επίσκοπος του Κάλβι και ένας Ισπανός αρχιεπίσκοπος κατηγόρησαν τη συμπεριφορά του Αυτοκράτορα και σε μια επόμενη συνεδρίαση στις 17 Ιουλίου, ο Ιννοκέντιος εξήγγειλε την εκθρόνιση του Φρειδερίκου. Την εκθρόνιση υπέγραψαν εκατό πενήντα επίσκοποι και η ευθύνη της έκδοσής της δόθηκε στους Δομινικανούς και τους Φραγκισκανούς. Ωστόσο, ο Ιννοκέντιος δεν διέθετε τα υλικά μέσα για να επιβάλει το διάταγμα αυτό.

Η Σύνοδος της Λυών εξέδωσε και κάποια άλλα καθαρά πειθαρχικά μέτρα:

* Υποχρέωσε τους Κιστερκιανούς να πληρώσουν φορολογία
* Ενέκρινε τον Κανόνα των Γκραντμοντίνων
* Αποφάσισε τον θεσμό της Οκτάδας του Γενέσιου της Θεοτόκου
* Αποφάσισε ότι όλοι οι καρδινάλιοι θα φοράνε στο εξής ένα κόκκινο καπέλο (γαλέρο)
* Προετοίμασε τριάντα οκτώ νομοσχέδια τα οποία αργότερα χρησιμοποιήθηκαν από τον Πάπα Βονιφάτιο Η΄ στα Δεκρετάλιά του, με σημαντικότερο εκείνο το οποίο όριζε μια ειδική τριετή εισφορά για την ανακούφιση των Αγίων Τόπων.

## Παραπομπές

## Πηγές
*
*
*
*
*
*

## Εξωτερικοί σύνδεσμοι
*First Council of Lyon

Κατηγορία:Οικουμενικές Σύνοδοι
Κατηγορία:Χριστιανισμός στη Γαλλία
Ρωσικό καταδρομικό Moskva

Το **καταδρομικό Moskva** (, σε ελληνική απόδοση «Μόσχα»), πρώην **Σλάβα** (ελλ.: Δόξα), ήταν πολεμικό πλοίο κατευθυνόμενων πυραύλων του Ρωσικού Ναυτικού. Το πλοίο ήταν το κύριο πλοίο της κατηγορίας Project 1164 Atlant και πήρε το όνομά του από την πόλη της Μόσχας και υπήρξε ναυαρχίδα του στόλου της Μαύρης Θάλασσας, το οποίο βοήθησε ως επικεφαλής της ναυτικής επίθεσης κατά τη διάρκεια της ρωσικής εισβολής στην Ουκρανία το 2022. Με πλήρωμα 510 ατόμων, ήταν το πιο ισχυρό πλοίο επιφανείας στην περιοχή.

To Moskva βυθίστηκε στις 14 Απριλίου 2022 στη Μαύρη Θάλασσα. Ουκρανοί αξιωματούχοι και το Υπουργείο Άμυνας των ΗΠΑ  ισχυρίστηκαν ότι οι Ουκρανικές δυνάμεις το χτύπησαν με δύο πυραύλους κρουζ. Το ρωσικό υπουργείο Άμυνας ισχυρίστηκε ότι μια πυρκαγιά προκάλεσε έκρηξη πυρομαχικών. Το ρωσικό ναυτικό προσπάθησε να ρυμουλκήσει το χτυπημένο πλοίο προς τη Σεβαστούπολη αλλά τελικά βυθίστηκε πριν φτάσει στο λιμάνι καθώς σύμφωνα με το Ρωσικό Υπουργείο Άμυνας, μια τοπική θαλασσοταραχή εμπόδισε την διάσωση του. Το Moskva είναι το μεγαλύτερο πολεμικό πλοίο που έχει βυθιστεί σε μάχη από τον Δεύτερο Παγκόσμιο Πόλεμο. Η τύχη του πληρώματος του παραμένει άγνωστη με το Ρωσικό Υπουργείο Άμυνας να μην αποκαλύπτει όλες τις πληροφορίες για τις απώλειες μελών του πληρώματος.

## Ιστορία
thumb|Το ''Slava'' το 1983

### Ως Slava
Το Slava ναυπηγήθηκε το 1976 στο Ναυπηγείο Kommunara Shipbuilding Plant στο Μικολάιβ της Ουκρανικής ΣΣΔ, που ξεκίνησε το 1979 και τέθηκε σε λειτουργία στις 30 Ιανουαρίου 1983. Μεταξύ 18 και 22 Νοεμβρίου 1986, το πλοίο επισκέφθηκε το ελληνικό λιμάνι του Πειραιά.

Το Slava έπαιξε ρόλο στη Σύνοδο Κορυφής της Μάλτας (2-3 Δεκεμβρίου 1989) μεταξύ του Σοβιετικού ηγέτη Μιχαήλ Γκορμπατσόφ και του προέδρου των ΗΠΑ Τζωρτζ Μπους. Χρησιμοποιήθηκε από τη σοβιετική αντιπροσωπεία, ενώ η αντιπροσωπεία των ΗΠΑ χρησιμοποίησε το USS Belknap. Ωστόσο οι κακές καιρικές συνθήκες καιρός είχαν ως αποτέλεσμα ορισμένες συναντήσεις να ακυρωθούν ή να επαναπρογραμματιστούν. Στο τέλος οι συναντήσεις έγιναν στο πλοίο Μαξίμ Γκόρκυ, ένα σοβιετικό κρουαζιερόπλοιο αγκυροβολημένο στον κόλπο Μαρσαξλόκ.

Το Slava επέστρεψε στο Μικολάιβ τον Δεκέμβριο του 1990 για μια επισκευή που κράτησε μέχρι τα τέλη του 1998. Στις 16 Μαΐου 1996 το πλοίο μετονομάστηκε επίσημα σε Moskva.

## Παραπομπές


## Εξωτερικοί σύνδεσμοι

* 

Κατηγορία:Καταδρομικά
Κατηγορία:Ρωσικά πολεμικά πλοία
Κίνητρα αντίστασης στην επιθετική εξαγορά

**Κίνητρα αντίστασης στην επιθετική εξαγορά **  ονομάζονται στα χρηματοοικονομικά, οι αμυντικές τακτικές που μπορούν να χρησιμοποιηθούν από τα διοικητικά συμβούλια εταιρειών προκειμένου να αποτραπεί μια επιθετική εξαγορά που κρίνεται ότι θα βλάψει μελλοντικά τους μετόχους. Ο όρος στην καθομιλουμένη συναντάται και ως ***στρατηγική του «δηλητηριώδους χαπιού»***

Συνήθως, ένα τέτοιο σχέδιο δίνει στους μετόχους το δικαίωμα προαίρεσης να αγοράσουν περισσότερες μετοχές με έκπτωση, εάν ένας μέτοχος έχει ήδη αγοράσει ένα συγκεκριμένο ποσοστό από τις μετοχές της εταιρείας (15% ή συνήθως 20%). 

Το σχέδιο θα μπορούσε να ενεργοποιηθεί, για παράδειγμα, εάν κάποιος μέτοχος αγοράσει το 20% των μετοχών της εταιρείας, οπότε κάθε μέτοχος (εκτός από αυτόν που κατέχει το 20%) θα έχει το δικαίωμα να αγοράσει μια νέα έκδοση μετοχών με -σημαντική- έκπτωση. Εάν όλοι οι άλλοι μέτοχοι είναι σε θέση να αγοράσουν περισσότερες μετοχές με έκπτωση, τέτοιες αγορές θα μείωναν το ενδιαφέρον του πλειοδότη (προτιθέμενου επιθετικού αγοραστή) και έτσι το κόστος της προσφοράς θα αυξανόταν σημαντικά. Γνωρίζοντας ότι ένα τέτοιο σχέδιο θα μπορούσε να ενεργοποιηθεί, ο πλειοδότης θα μπορούσε να αρνηθεί να αναλάβει την εταιρεία χωρίς την έγκριση του διοικητικού συμβουλίου. Έτσι θα διαπραγματευόταν πρώτα με το διοικητικό συμβούλιο προκειμένου να ανακαλέσει πίσω την όλη στρατηγική του *δηλητηριώδους χαπιού*. 

Το σχέδιο μπορεί να εκδοθεί από το διοικητικό συμβούλιο ως *«[[δικαίωμα προαίρεσης]]»* ή ως *«εγγύηση»*, που επισυνάπτεται σε υφιστάμενες μετοχές και μπορεί να ανακληθεί μόνο κατά την κρίση και την σχετική απόφαση του διοικητικού συμβουλίου. 

## Διαβάστε επίσης
### Άρθρα
* 
* 

## Παραπομπές


Κατηγορία:Ορολογία οικονομικών
Κατηγορία:Συγχωνεύσεις και εξαγορές
Humongous Entertainment

**Η Humongous Entertainment** (εν συντομία **HE**) είναι μια αμερικανική εταιρεία ανάπτυξης ηλεκτρονικών παιχνιδιών και ιδρύθηκε το 1992 από τους Σέλι Ντέι και Ρον Γκίλμπερτ. Η εταιρεία είναι περισσότερο γνωστή για την ανάπτυξη παιχνιδιών περιπέτειας για παιδιά. Τα περισσότερα παιχνίδια δημιουργήθηκαν χρησιμοποιώντας το σύστημα SCUMM που αναπτύχθηκε αρχικά από τον Ρον Γκίλμπερτ για την LucasArts .

## Ιστορία
Η Humongous Entertainment εξαγοράστηκε από τον εκδότη βιντεοπαιχνιδιών GT Interactive τον Ιούλιο του 1996 με ανταλλαγή μετοχών αξίας 76 εκατομμυρίων δολαρίων.

Το 1997, ιδρύθηκε ένα τμήμα με την ονομασία Cavedog Entertainment για την παραγωγή παιχνιδιών για ενήλικες χωρίς να συγκρούεται με την εικόνα του Humongous. Την ίδια χρονιά κυκλοφόρησε το πολυβραβευμένο παιχνίδι στρατηγικής σε πραγματικό χρόνο *Total Annihilation*, που αναπτύχθηκε από την Cavedog. Οι πωλήσεις λογισμικού για παιδιά της Humongous διπλασιάστηκαν στα 20 εκατομμύρια δολάρια το 1997, τοποθετώντας την εταιρεία στους 5 κορυφαίους προγραμματιστές σε αυτό το τμήμα. Μεταξύ των παιχνιδιών που κυκλοφόρησαν εκείνη τη χρονιά ήταν το Spy Fox και το Big Thinkers, το πρώτο εκπαιδευτικό παιχνίδι της Humongous. Η εταιρεία άρχισε επίσης να εμπορεύεται λούτρινα ζωάκια, υφάσματα και άλλα προϊόντα βασισμένα στους πιο γνωστούς χαρακτήρες των παιχνιδιών της και ανέπτυξε μια σειρά ταινιών κινουμένων σχεδίων . 

Το 1998, η Humongous σύναψε πενταετή συνεργασία με τη Nickelodeon για την παραγωγή και τη έκδοση τίτλων CD-ROM βασισμένων στην παιδική τηλεοπτική σειρά προσχολικής ηλικίας *Blue's Clues* και κυκλοφόρησε *τα Blue's ABC Time Activities* και *Blue's Birthday Adventure* την ίδια χρονιά. Ένα χρόνο αργότερα ακολούθησαν τα *Το Blue's 123 Activities* και *Blue's Treasure Hunt*. 

Στις 17 Απριλίου 2014, η Humongous Entertainment κυκλοφόρησε τα παιχνίδια *Freddi Fish and The Case of the Missing Kelp Seeds, Pajama Sam: No Need to Hide When It's Dark Outside, Spy Fox στο "Dry Cereal", Putt-Putt and Pep's Balloon-o-Rama, Freddi Fish and Luther's Maze Madness, MoonBase Commander* και *Putt-Putt Joins the Parade* στη διαδικτυακή πλατφόρμα διανομής Steam.

## Παραπομπές


## Εξωτερικοί σύνδεσμοι

* Επίσημη ιστοσελίδα
Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών των Ηνωμένων Πολιτειών
Αστικός εθνικισμός

Ο **αστικός εθνικισμός**, γνωστός και ως **φιλελεύθερος εθνικισμός**, είναι μια μορφή εθνικισμού που προσδιορίζεται από πολιτικούς φιλοσόφους οι οποίοι πιστεύουν σε μια περιεκτική μορφή εθνικισμού που τηρεί τις φιλελεύθερες αξίες της ελευθερίας, της ανεκτικότητας, της ισότητας, των ατομικών δικαιωμάτων, και δεν περιέχει εθνοκεντρισμό.  Οι φιλελεύθεροι εθνικιστές υπερασπίζονται συχνά την έννοια της εθνικής ταυτότητας ως ανώτερη αξία, λέγοντας ότι είναι απαραίτητη για ζήσουν αυτόνομα και ότι οι δημοκρατίες χρειάζονται μια εθνική ταυτότητα για να λειτουργήσουν σωστά. Βασική θεματική αρχή του φιλελεύθερου εθνικισμού είναι η εθνική αυτοδιάθεση χωρίς να προωθεί τα συμφέροντα ενός έθνους σε βάρος ενός άλλου, υπό την έννοια ότι όλα τα έθνη είναι ίσα. Τελικός σκοπός του είναι η οικοδόμηση ενός κόσμου κυρίαρχων εθνών-κρατών.

Η έννοια του έθνους-κράτους αναπτύχθηκε αρχικά στη Γαλλία μετά τα γεγονότα της Γαλλικής Επανάστασης. Το ιδεόγραμμα του φιλελεύθερου εθνικισμού διαμορφώθηκε από τον Ζαν-Ζακ Ρουσσώ, ο οποίος προέταξε την υπεράσπιση της λαϊκής κυριαρχίας μέσα από την έννοια της γενικής βούλησης. Ένα έθνος βούλησης αναφέρεται σε ένα κράτος με την έννοια μιας εθελοντικής, δηλαδή συνειδητά επιθυμητής κοινότητας κατοίκων πολιτών διαφορετικής εθνοτικής καταγωγής. Στον αστικό εθνικισμό, η ιδιότητα του πολίτη βασίζεται στην κοινή ιθαγένεια. Έτσι, ένα «αστικό έθνος» δεν ορίζεται από τη γλώσσα ή την εθνικότητα, αλλά από πολιτικούς θεσμούς και φιλελεύθερες αρχές, τις οποίες οι πολίτες ενός κράτους δεσμεύονται να τηρήσουν. Ο Έρνεστ Ρενάν όρισε το έθνος ως ένα «καθημερινό δημοψήφισμα» που εξαρτάται από τη βούληση του λαού να συνεχίσει να ζει μαζί. Θεωρητικά, ένα αστικό έθνος ή κράτος δεν στοχεύει στην προώθηση ενός πολιτισμού έναντι του άλλου. Ο Γερμανός φιλόσοφος Γιούργκεν Χάμπερμας υποστήριξε ότι οι μετανάστες σε ένα φιλελεύθερο-δημοκρατικό κράτος δεν χρειάζεται να αφομοιωθούν στην κουλτούρα υποδοχής, αλλά να αποδέχονται μόνο τις αρχές του συντάγματος της χώρας.

## Παραπομπες


Κατηγορία:Εθνικισμός
Σταυροδρόμι Μαγνησίας

Το **Σταυροδρόμι** είναι μικρός οικισμός της Θεσσαλίας στο Πήλιο και την Περιφερειακή Ενότητα Μαγνησίας το οποίο βρίσκεται στους νότιους πρόποδες του Πηλίου σε υψόμετρο 200 μέτρων. Είναι κτισμένο ανάμεσα στις Μηλιές (Β.) και την Κορόπη (Ν.-ΝΔ.) ενώ απέχει περίπου 24 χιλιόμετρα νοτιοανατολικά από τον Βόλο και 22 χιλιόμετρα βορειοδυτικά από την Αργαλαστή (έδρα του δήμου). Αναφέρεται επίσημα για πρώτη φορά, ως ξεχωριστός οικισμός, το 1981 να απογράφεται στην τότε κοινότητα Μηλεών. Σύμφωνα με το πρόγραμμα ''Καλλικράτης'', μαζί με τις Μηλιές και την Κορόπη αποτελούν την κοινότητα Μηλεών που υπάγεται στη Δημοτική Ενότητα Μηλεών του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 14 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Νοτίου Πηλίου
Οι Κομμουνιστές (μυθιστόρημα)

***Οι Κομμουνιστές*** (γαλλικός τίτλος: *Les Communistes*) είναι το πέμπτο μυθιστόρημα του μυθιστορηματικού κύκλου *[[Ο πραγματικός κόσμος]]* του Λουί Αραγκόν, που δημοσιεύτηκε στο Παρίσι από το 1949 έως το 1951 σε έξι τόμους και ξαναγράφηκε το 1966-1967.

Το ιστορικό πλαίσιο του έργου είναι από την άνοιξη του 1939, απαρχές του Β' Παγκοσμίου Πολέμου, έως την ήττα της Γαλλίας τον Ιούνιο του 1940. Αναμειγνύοντας ιστορικά γεγονότα, μυθοπλασία και αυτοβιογραφικά στοιχεία, ο Αραγκόν παρουσιάζει αυτή την ιστορική περίοδο και τη ζωή και τους αγώνες της εργατικής τάξης. Το έργο κατατάσσεται στο είδος του σοσιαλιστικού ρεαλισμού.

## Παρουσίαση
Όλα τα μυθιστορήματα του μυθιστορηματικού κύκλου του Λουί Αραγκόν *[[Ο πραγματικός κόσμος]]*, έχουν ως προοπτική ή τέλος τον πόλεμο. Αλλά, ενώ τα πρώτα τέσσερα σταματούν εκεί, υπονοώντας τη φρίκη που θα ακολουθούσε χωρίς να την περιγράφουν, οι *Κομμουνιστές* διασχίζουν το κατώφλι, περιγράφοντας τη βία του μετώπου και «το όργιο αίματος». Η ιστορία καλύπτει αρχικά τον Παράξενο πόλεμο, δίνοντας έμφαση στην αντικομμουνιστική καταστολή. Τελειώνει με την ιστορία της γαλλικής ήττας τον Ιούνιο 1940.

Το έργο γράφτηκε από το 1948 έως το 1951. Το αρχικό σχέδιο του Λουί Αραγκόν ήταν να αφηγηθεί ολόκληρο τον Β' Παγκόσμιο Πόλεμο, αλλά εγκατέλειψε την ιδέα μετά από έξι μυθιστορήματα.

Το κύριο θέμα αυτού του πολιτικού και στρατευμένου μυθιστορήματος είναι ο πόλεμος. Ο Λουί Αραγκόν, μέλος του Κομμουνιστικού Κόμματος Γαλλίας, δεν αναφέρεται στην ανάγκη για έναν ειρηνικό κόσμο, όπως παρουσιάζεται στην πλειονότητα των πολεμικών μυθιστορημάτων που εκδόθηκαν μετά το 1918, αλλά στην περιγραφή του κομμουνιστικού αγώνα, του παρελθόντος και του μελλοντικού, κυρίως στην ανάγκη νέων αγώνων, οραματιζόμενος «έναν άλλο κόσμο». Ο πόλεμος εμφανίζεται ως η ευκαιρία να εμπλακεί το μυθιστόρημα σε μια άλλη σύγκρουση, άλυτη τη στιγμή της συγγραφής του έργου: έναν ιδεολογικό πόλεμο, που αντιπαρέθεσε δύο ιδεολογίες και οδήγησε σε έναν άλλο πόλεμο, τον Ψυχρό Πόλεμο. 

Το τεράστιο μυθιστόρημα των 1.500 σελίδων χωρίζεται σε πέντε εποχές:

# Φλεβάρης-Σεπτέμβρης 1939
# Σεπτέμβρης-Νοέμβρης 1939
# Νοέμβρης 1939-Μάρτης 1940
# Μάρτης-Μάης 1940
# Μάρτης-Ιούνης 1940.

## Μεταφράσεις στα ελληνικά

* *Οι Κομμουνιστές* (1ος τόμος) μετάφραση: Τ. Δημητρούλια - Δ. Παπακωνσταντίνου, εκδόσεις Σύγχρονη Εποχή, 1989
* *Οι Κομμουνιστές* (2ος τόμος) μετάφραση: Τ. Δημητρούλια - Δ. Παπακωνσταντίνου,, εκδόσεις Σύγχρονη Εποχή, 1990
* *Οι Κομμουνιστές* (3ος τόμος) μετάφραση: Τ. Δημητρούλια - Δ. Παπακωνσταντίνου, εκδόσεις Σύγχρονη Εποχή, 1992
* *Οι Κομμουνιστές* (4ος τόμος) μετάφραση: Τ. Δημητρούλια - Δ. Παπακωνσταντίνου, εκδόσεις Σύγχρονη Εποχή, 1993
* *Οι Κομμουνιστές* (5ος τόμος) μετάφραση: Τ. Δημητρούλια - Δ. Παπακωνσταντίνου, εκδόσεις Σύγχρονη Εποχή, 1994

## Παραπομπές


Κατηγορία:Γαλλικά μυθιστορήματα
Κατηγορία:Μυθιστορήματα του Β' Παγκοσμίου Πολέμου
Λουτρά Λαγκαδά

Τα **Ιαματικά Λουτρά Λαγκαδά** βρίσκονται νοτιοανατολικά από την κωμόπολη του Λαγκαδά. Βρίσκονται 18 χιλιόμετρα βορειοανατολικά της Θεσσαλονίκης και κοντά στην Λίμνη Κορώνεια.

## Χρονολόγηση και πληροφορίες

### Οργάνωση, και πληροφορίες λουτρών
Οι εγκαταστάσεις λουτροθεραπείας χρονολογούνται από το 900 μ.Χ. Η οργάνωση των λουτρών όμως άρχισε από το 1925.

Τα νερά των λουτρών είναι στους 39 βαθμούς κελσίου, ενώ η θερμοκρασία του νερού της πηγής είναι στους 57,5 βαθμούς κελσίου. Υπάρχουν και εξωτερικές πισίνες, αλλά και διαμορφωμένους χώρους ψυχαγωγίας όπως ένα μικρό πάρκο, παιδική χαρά και όργανα γυμναστικής. Έχει επίσης και γήπεδα για βόλεϊ, γήπεδα ποδοσφαίρου, γήπεδα τένις αλλά και μπάσκετ.

### Θεραπευτικές ενδείξεις
Ιδανικά είναι τα λουτρά για όσους πάσχουν από προβλήματα ρευματισμών, από διάφορες παθήσεις των οστών, των αρθρώσεων, νευρικού αλλά και κυκλοφορικού συστήματος. Επίσης από ρευματικές, δερματικές και γυναικολογικές παθήσεις, για προβλήματα της χολής και του ήπατος, αλλά και για παθήσεις του πεπτικού, ουροποιητικού και κυκλοφοριακού συστήματος. Τέλος είναι κατάλληλο και για ποσιθεραπεία. Επίσης, ιδανικά σχεδιασμένες είναι για το σώμα και το πρόσωπο.

Τα χαρακτηριστικά και οι ιδιότητες των λουτρών αναφέρονται και σε κείμενο της Εφημερίδας της Κυβερνήσεως.

### Εγκαταστάσεις
Τα λουτρά διαθέτουν δύο βυζαντινούς λουτήρες, δύο ομαδικούς λουτήρες, εικοσιένα ατομικά υδρομασάζ και είκοσι ατομικούς λουτήρες. Μέσα στην λουτρόπολη υπάρχει ένα εστιατόριο και δύο ξενοδοχεία. Επίσης υπάρχει και ένα παρεκκλήσι με όνομα **"Αγίων Κωνσταντίνων και Ελένης"**.

## Παραπομπές


## Πηγές
* www.ethnos.gr
* loutralagada.gr

## Εξωτερικοί σύνδεσμοι
* Επίσημη ιστοσελίδα των Λουτρών Λαγκαδά.

Κατηγορία:Δήμος Λαγκαδά
Κατηγορία:Θερμές πηγές της Ελλάδας
Κατηγορία:Λουτροπόλεις της Ελλάδας
Ρίο Ράντσο (Νέο Μεξικό)

Το **Ρίο Ράντσο** (· ) είναι η μεγαλύτερη και η μοναδική πόλη στην κομητεία Σανδοβάλ, μέρος της ευρείας μητροπολιτικής περιοχής της Αλμπουκέρκης, στην πολιτεία του Νέου Μεξικού των ΗΠΑ. Ένα μικρό τμήμα της πόλης εκτείνεται στη βόρεια κομητεία Μπερναλίλλο.

Είναι η τρίτη μεγαλύτερη πόλη στο Νέο Μεξικό και μία από τις πιο γρήγορα αναπτυσσόμενες. Από την απογραφή του 2010, το Ρίο Ράντσο είχε πληθυσμό 87.521 κατοίκους. Το όνομα Ρίο Ράντσο προέρχεται από το Λος Ράντσος, τα ισπανικά αποικιακά ράντσο που ιδρύθηκαν κατά μήκος του Ρίο Γκράντε στο λεκανοπέδιο της Αλμπουκέρκης, και σε όλο το ιστορικό Νουέβο Μέχικο. Υπήρχαν μεγάλα ράντζα και στο γειτονικό Κορράλες. Από τα τέλη του 20ου αιώνα, αναπτύχθηκε ως προάστιο της Αλμπουκέρκης.

## Παραπομπές


Ριο Ραντσο
Ντούριαν

thumb|Ολόκληρο ντούριαν στην Ταϊλάνδη
thumb|Ντούριαν κομμένο στη μέση, με αποτέλεσμα να διακρίνεται η κίτρινη σάρκα του
Το **ντούριαν** είναι ο εδώδιμος καρπός πολλών ειδών δέντρων που ανήκουν στο γένος ***Durio***. Υπάρχουν 30 αναγνωρισμένα είδη *Durio*, αυτόχθονα στην Ινδονησία, τη Μαλαισία, τις Φιλιππίνες και την Ταϊλάνδη και τουλάχιστον εννέα από τα οποία παράγουν βρώσιμους καρπούς. Το *Durio zibethinus*, ιθαγενές του Βόρνεο και της Σουμάτρας, είναι το μόνο είδος που διατίθεται στη διεθνή αγορά. Έχει πάνω από 300 ονομασμένες ποικιλίες στην Ταϊλάνδη και 100 στη Μαλαισία, από το 1987. Άλλα είδη πωλούνται στις τοπικές τους περιοχές.

Το ντούριαν χαρακτηρίζεται από το μεγάλο του μέγεθος, την έντονη οσμή και το φλοιό του που καλύπτεται από αγκάθια. Ο καρπός μπορεί να φτάσει σε μήκος έως 30 εκατοστά και διάμετρο τα 14 εκατοστά και συνήθως ζυγίζει 1 έως 3 κιλά. Το σχήμα του κυμαίνεται από επιμήκες έως στρογγυλό, το χρώμα του φλοιού του πράσινο έως καφέ και η σάρκα του ανοιχτή κίτρινη έως κόκκινη, ανάλογα με το είδος.

Μερικοί άνθρωποι θεωρούν ότι το ντούριαν έχει ένα ευχάριστα γλυκό άρωμα, ενώ άλλοι βρίσκουν το άρωμα υπερβολικό και δυσάρεστο. Η μυρωδιά προκαλεί αντιδράσεις από βαθιά εκτίμηση έως έντονη αηδία και έχει περιγραφεί ποικιλοτρόπως ως σάπια κρεμμύδια, νέφτι και ακατέργαστα λύματα. Η εμμονή της μυρωδιάς του, η οποία μπορεί να παραμείνει για αρκετές ημέρες, οδήγησε ορισμένα ξενοδοχεία και υπηρεσίες δημόσιας συγκοινωνίας στη Νοτιοανατολική Ασία να απαγορεύσουν το φρούτο. Ωστόσο, ο Βρετανός φυσιοδίφης του δέκατου ένατου αιώνα, Άλφρεντ Ράσελ Γουάλας, περιέγραψε τη σάρκα του ως «μια πλούσια κρέμα με έντονη γεύση αμυγδάλων». Η σάρκα μπορεί να καταναλωθεί σε διάφορα στάδια ωρίμανσης και χρησιμοποιείται για να αρωματίσει μεγάλη ποικιλία από αλμυρά και γλυκά επιδόρπια στις κουζίνες της Νοτιοανατολικής Ασίας. Οι σπόροι μπορούν επίσης να καταναλωθούν όταν είναι μαγειρεμένοι.

Το όνομα "ντούριαν" προέρχεται από τη λέξη της Μαλαισίας *dūrī* (που σημαίνει "αγκάθι"), μια αναφορά στα πολυάριθμα αγκάθια στο φλοιό του, σε συνδυασμό με το επίθημα δομικού ουσιαστικού . Σύμφωνα με το *[[Oxford English Dictionary|Αγγλικό Λεξικό της Οξφόρδης]]*, η εναλλακτική ορθογραφία *duriν* χρησιμοποιήθηκε για πρώτη φορά σε μια μετάφραση του 1588 της *Ιστορίας του Μεγάλου και Ισχυρού Βασιλείου της Κίνας και η κατάσταση αυτής* από τον Ισπανό εξερευνητή Χουάν Γκονθάλες δε Μεντόθα.

## Παραπομπές


Κατηγορία:Φαρμακευτικά φυτά της Ασίας
Κατηγορία:Τροπική γεωργία
Κατηγορία:Τροπικά φρούτα
Κατηγορία:Μαλαχοειδή
Πάμπλο Ρικάρντι

Ο **Πάμπλο Ρικάρντι** (**', γενν. [[25 Φεβρουαρίου]] [[1962]], [[Μπουένος Άιρες]]) είναι [[Αργεντίνοι|Αργεντινός]] [[Σκάκι|σκακιστής]]. Του απονεμήθηκε ο ανώτατος σκακιστικός τίτλος του [[Γκρανμαίτρ]] το [[1985]].

== Βιογραφικά Στοιχεία ==

=== Αποτελέσματα Σκακιστικών Τουρνουά ===

==== Αποτελέσματα Σκακιστικών Ολυμπιάδων ====
Ο Π. Ρικάρντι εκπροσώπησε την [[Αργεντινή]] σε αρκετές [[Σκακιστική Ολυμπιάδα|σκακιστικές Ολυμπιάδες]]. Τα αποτελέσματά του φαίνονται αναλυτικά στον παρακάτω πίνακα:


==== Αποτελέσματα Σκακιστικών Πρωταθλημάτων Αργεντινής ====
Ο Π. Ρικάρντι συμμετείχε επανειλημμένα στο [[Σκακιστικό Πρωτάθλημα Αργεντινής]]. Μερικά από τα σημαντικότερα αποτελέσματά του παρουσιάζονται παρακάτω:

* ''1994:''  Αναδείχθηκε πρωταθλητής Αργεντινής (+5, =4, -0).
* ''1995:''  Κατέλαβε τη δεύτερη θέση στο πρωτάθλημα Αργεντινής, πίσω από τον [[Άριελ Σορίν]] (+6, =6, -2).
* ''1996:''  Αναδείχθηκε πρωταθλητής Αργεντινής για δεύτερη φορά - τη δεύτερη θέση κατέλαβε ο [[Ουγκώ Σπάνγκενμπεργκ]] - (+8, =7, -0).
* ''1997:'' Πήρε την 4η θέση στο σκακιστικό πρωτάθλημα Αργεντινής - κέρδισε ο [[Γκιγιέρμο Μαλμπράν]] - (+6, =6, -3).
* ''1998:''  Αναδείχθηκε πρωταθλητής Αργεντινής για τρίτη φορά (+5, =8, -0).
* ''1999:''  Αναδείχθηκε πρωταθλητής Αργεντινής για τέταρτη φορά (+7, =6, -0).
* ''2005: '' Κατέλαβε τη δεύτερη θέση στο πρωτάθλημα Αργεντινής, πίσω από τον [[Ντιέγκο Φλόρες]] (+3, =6, -0).

==== Αποτελέσματα Άλλων Σκακιστικών Τουρνουά ====

* ''1985:'' Εκπροσώπησε την [[Αργεντινή]] στο [[Ομαδικό Παναμερικανικό Σκακιστικό Πρωτάθλημα]] και η ομάδα της χώρας του κατέκτησε το **Χρυσό Μετάλλιο**.

* ''1987:'' Κατέλαβε την πρώτη θέση στη [[Λα Παζ]], στο [[Παναμερικανικό Σκακιστικό Πρωτάθλημα]].
* ''1991:'' Κατέλαβε την πρώτη θέση στο [[Μπουένος Άιρες]], στο έβδομο Διεθνές Ανοικτό Τουρνουά Μαιτρ του ιδρύματος Konex.
* ''1996:'' Κέρδισε ένα τουρνουά στη [[Βίλλα Γκέσελλ]].
* ''1995:'' Εκπροσώπησε την [[Αργεντινή]] στο [[Ομαδικό Παναμερικανικό Σκακιστικό Πρωτάθλημα]] και η ομάδα της χώρας του κατέκτησε το **Αργυρό Μετάλλιο*'.
* *2003:* Κέρδισε ένα τουρνουά στο [[Μπουένος Άιρες]].
* *2006:'' Κέρδισε ένα τουρνουά στο Σαντιάγκο.

### Άλλες Πληροφορίες
Το Ίδρυμα Konex του παρέδωσε το Βραβείο Konex το 2000, ως τον σημαντικότερο σκακιστή της προηγούμενης δεκαετίας.

## Παραπομπές


Κατηγορία:Αργεντινοί σκακιστές
Νόμος της έλξης

Στο πνευματικό κίνημα της Νέας Εποχής (New Age), **νόμος της Έλξης** ονομάζεται η πεποίθηση ότι θετικές ή αρνητικές σκέψεις φέρνουν θετικές ή αρνητικές εμπειρίες στη ζωή ενός ατόμου. Η πεποίθηση βασίζεται στις ιδέες ότι οι άνθρωποι και οι σκέψεις τους αποτελούνται από «καθαρή ενέργεια» και ότι υπάρχει μια διαδικασία παρόμοιας ενέργειας που προσελκύει παρόμοια ενέργεια μέσω της οποίας ένα άτομο μπορεί να βελτιώσει την υγεία, τον πλούτο και τις προσωπικές του σχέσεις. 

Ωστόσο, δεν υπάρχουν εμπειρικά επιστημονικά στοιχεία που να υποστηρίζουν τον νόμο της έλξης και θεωρείται ευρέως ως ψευδοεπιστήμη.

Οι υποστηρικτές γενικά συνδυάζουν τεχνικές γνωστικής αναπλαισίωσης με επιβεβαιώσεις και δημιουργική απεικόνιση για να αντικαταστήσουν τις περιοριστικές ή αυτοκαταστροφικές «αρνητικές» σκέψεις με πιο ενδυναμωμένες, προσαρμοστικές «θετικές» σκέψεις. Βασικό συστατικό της φιλοσοφίας είναι η ιδέα ότι για να αλλάξει κανείς αποτελεσματικά τα αρνητικά πρότυπα σκέψης του, πρέπει επίσης να «αισθανθεί» (μέσω δημιουργικής οπτικοποίησης) ότι οι επιθυμητές αλλαγές έχουν ήδη συμβεί. Αυτός ο συνδυασμός θετικής σκέψης και θετικού συναισθήματος πιστεύεται ότι επιτρέπει σε κάποιον να προσελκύει θετικές εμπειρίες και ευκαιρίες.

Οι υποστηρικτές του Νόμου της Έλξης αναφέρονται σε επιστημονικές θεωρίες και τις χρησιμοποιούν ως επιχειρήματα υπέρ αυτού. Ωστόσο, δεν έχει αποδεδειγμένη επιστημονική βάση. 
Η έννοια της Νέας Σκέψης του Νόμου της Έλξης έχει τις ρίζες της σε ιδέες που προέρχονται από διάφορες φιλοσοφικές και θρησκευτικές παραδόσεις. Συγκεκριμένα, έχει εμπνευστεί από τον Ερμητισμό, συγκεκριμένα εδάφια από την Αγία Γραφή και τον Ινδουισμό.

## Παραπομπές


Κατηγορία:Νέα Εποχή
Κατηγορία:Μυστικισμός
Κατηγορία:Εσωτερισμός
Κατηγορία:Αποκρυφισμός
Κατηγορία:Ψευδοεπιστήμες